sukhrobnurali/uzbek-legal-corpus huggingface dataset:
QIShLOQ XOʻJALIGI IShLAB ChIQARIShINI DAVLAT TOMONIDAN QOʻLLAB-QUVVATLAShGA DOIR QOʻShIMChA ChORA-TADBIRLAR TOʻGʻRISIDA
(resolution, 2021-02-22)

Qishloq xoʻjaligi tovar ishlab chiqaruvchilari va mashina-traktor parklarini davlat tomonidan moliyaviy qoʻllab-quvvatlash maqsadida Vazirlar Mahkamasi qaror qiladi: 1. 2003—2005-yillarda Oʻzbekiston Respublikasi Qishloq va suv xoʻjaligi vazirligi hamda “Oʻzagromashservis” uyushmasining respublika taʼminot korxonalari: qishloq xoʻjaligi mashinalari shinalarini import qilishda bojxona toʻlovlaridan (bojxonada rasmiylashtirish yigʻimlaridan tashqari); import qilinayotgan shinalarni qishloq xoʻjaligi korxonalari va mashina-traktor parklariga sotishda qoʻshilgan qiymat soligʻi hisoblashdan va uni toʻlashdan ozod qilinsin. 2. Oʻzbekiston Respublikasi Iqtisodiyot vazirligi, Davlat bojxona qoʻmitasi, Moliya vazirligi va Tashqi iqtisodiy aloqalar agentligi Oʻzbekiston Respublikasi bojxona chegarasi orqali olib kelinadigan isteʼmol tovarlari roʻyxatiga tegishli oʻzgartirishlar kiritsinlar, roʻyxatdan qishloq xoʻjaligida va oʻrmon xoʻjaligida foydalaniladigan transport vositalari uchun shinalarni chiqarib tashlashni nazarda tutsinlar. 3. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari N.S.Yusupov zimmasiga yuklansin.
QURBON HAYITNI NIShONLASh TOʻGʻRISIDA
(resolution, 2021-02-22)

Oʻzbekiston Respublikasi Prezidentining “Diniy bayram — Qurbon hayitni dam olish kuni deb eʼlon qilish haqida” 1991-yil 20-iyundagi 221-son Farmoni ijrosi yuzasidan Vazirlar Mahkamasi qaror qiladi: 1. 2003-yilda Qurbon hayitining birinchi kuni 11-fevralga toʻgʻri kelishi haqida Oʻzbekiston musulmonlari idorasi murojaatini eʼtiborga olib, 2003-yil 11-fevral dam olish kuni deb belgilansin va mamlakatimizda bayram sifatida keng nishonlansin. 2. Mutasaddi idora va jamoat tashkilotlari Qurbon hayiti bayrami joylarda munosib tarzda oʻtishi uchun tegishli tadbirlarni amalga oshirsinlar.
Birja faoliyatini litsenziyalash toʻgʻrisida
(resolution, 2022-03-01)

“Faoliyatning ayrim turlarini litsenziyalash toʻgʻrisida”gi Oʻzbekiston Respublikasi Qonunining 5-moddasiga hamda “Birjalar va birja faoliyati toʻgʻrisida”gi Oʻzbekiston Respublikasi Qonuniga muvofiq Vazirlar Mahkamasi qaror qiladi: 1. Oʻzbekiston Respublikasi Xususiylashtirilgan korxonalarga koʻmaklashish va raqobatni rivojlantirish davlat qoʻmitasi birja faoliyatini (valyuta birjalari faoliyati bundan mustasno) tartibga soluvchi vakolatli davlat organi etib belgilansin. 3. Oʻzbekiston Respublikasi Davlat mulki qoʻmitasi birja faoliyatini amalga oshirayotgan tashkilotlarni 2003-yil 1-aprelgacha mazkur qaror talablariga muvofiq litsenziyalasin. Belgilab qoʻyilsinki, 2003-yil 1-aprelgacha tegishli litsenziya olmagan birjalar amaldagi qonun hujjatlariga muvofiq birja faoliyatini amalga oshirish huquqidan mahrum etiladi. 4. Oʻzbekiston Respublikasi Davlat mulki qoʻmitasi ikki hafta muddatda litsenziyalar berish yuzasidan xulosalar tayyorlash boʻyicha ekspert komissiya toʻgʻrisidagi nizomni hamda ekspert komissiyaning shaxsiy tarkibini tasdiqlasin. 5. Oʻzbekiston Respublikasi Davlat mulki qoʻmitasi markaziy apparati tuzilmasida xodimlarning belgilangan soni doirasida xodimlarining cheklangan soni 3 nafardan iborat Birja faoliyatini litsenziyalash va nazorat qilish boʻlimi tashkil etilsin, unga quyidagi funksiyalar yuklansin: litsenziya talabgorlarining arizalarini qabul qilish, litsenziyalarni rasmiylashtirish va berish, litsenziya bitimlari tuzish; birja faoliyati monitoringini olib borish; birjalar tomonidan birja faoliyati sohasidagi qonun hujjatlariga, birja savdolari qoidalariga rioya etilishini nazorat qilish. 6. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari R.S. Azimov zimmasiga yuklansin.
PUL-KREDIT KOʻRSATKICHLARINI TARTIBGA SOLISH MEXANIZMINI TAKOMILLASHTIRISH CHORA-TADBIRLARI TOʻGʻRISIDA
(resolution, 2024-08-16)

Pul massasi ustidan samarali nazorat qilinishini taʼminlash, pul agregatlarini tartibga solishning zamonaviy usullarini amaliyotga keng joriy etish, bank tizimiga ishonchni yanada mustahkamlash maqsadida Vazirlar Mahkamasi qaror qiladi: 1. Kassa rejalarini shakllantirish hamda naqd pul mablagʻlari emissiyasi darajasini pasaytirish prognozlari bajarilganligi uchun rahbarlar va mansabdor shaxslarni ragʻbatlantirishning shakllangan tizimi 2003-yil 1-fevraldan boshlab bekor qilinsin. 2. Oʻzbekiston Respublikasi Markaziy bankining quyidagilarni nazarda tutuvchi pul agregatlarini boshqarishning yangi mexanizmini joriy etish toʻgʻrisidagi taklif qabul qilinsin: pul massasi ustidan samarali nazorat qilishni taʼminlash imkonini beruvchi pul agregatlari, bank tizimining likvidligining va pulga boʻlgan talabning faktorlar boʻyicha tahlili va dinamikasini modellashtirish; zaxira pullar va pul massasi oʻzgarishining choraklik va yillik maqsadli prognozlarini ishlab chiqish; tijorat banklarining likvidligini qisqa muddatli tartibga solishning bozor vositalaridan, shu jumladan foiz stavkalarini va majburiy zaxiralar normasini boshqarishdan, valyuta depozitlari garovi, davlat qimmatli qogʻozlari va boshqa birinchi klassli aktivlar ostida kreditlar berish va ularni jalb qilishdan keng foydalanish. Pul agregatlari prognozini modellashtirish sxemasi ilovaga muvofiq maʼqullansin. 3. Oʻzbekiston Respublikasi Markaziy banki: pul agregatlari hajmlari va tarkibi oʻzgarishi, pul bozorining holati hamda zaxira pullar va pul massasi oʻzgarishining maqsadli prognozlari bajarilishi ustidan doimiy monitoringni amalga oshirsin; pul agregatlari oʻzgarishi dinamikasi va tendensiyalari toʻgʻrisida yilning har choragida Vazirlar Mahkamasiga axborot bersin. 4. Oʻzbekiston Respublikasi Adliya vazirligi va Markaziy banki boshqa manfaatdor vazirliklar va idoralar bilan birgalikda bir oy muddatda idoraviy normativ hujjatlarga mazkur qarordan kelib chiquvchi oʻzgartirishlar kiritsin. 5. Vazirlar Mahkamasining “Naqd pul mablagʻlari emissiyasini qisqartirish chora-tadbirlari toʻgʻrisida” 1996-yil 2-iyuldagi 230-son qarori va “Respublika mintaqalarida naqd pul mablagʻlari emissiyasi darajasini pasaytirish prognozlari va kassa rejalari bajarilishi uchun rahbarlar va mansabdor shaxslarning javobgarligini oshirish va ularni ragʻbatlantirish tartibi toʻgʻrisidagi Nizomga oʻzgartirish kiritish haqida” 1996-yil 12-sentabrdagi 315-son qarori oʻz kuchini yoʻqotgan deb hisoblansin. 6. Mazkur qarorning bajarilishini nazorat qilish Oʻzbekiston Respublikasi Markaziy bankining raisi F.M. Mullajonov zimmasiga yuklansin.
ULGURJI SAVDO KORXONALARINI SOLIQQA TORTIShNI TAKOMILLAShTIRISh TOʻGʻRISIDA
(decree, 2010-12-28)

Ulgurji savdoni rivojlantirishni ragʻbatlantirish, isteʼmol tovarlari ishlab chiqaruvchi korxonalar bilan savdo tashkilotlari oʻrtasidagi savdo-iqtisodiy munosabatlarni mustahkamlash va shu asosda ichki isteʼmol bozorining mamlakatimizda ishlab chiqarilgan tovarlar bilan yanada toʻliqroq toʻldirilishini taʼminlash maqsadida: 1. Ulgurji savdo korxonalari qoʻshilgan qiymat soligʻini toʻlashdan ozod qilinsin. 2. “Savdo va umumiy ovqatlanish sohasida soliqqa tortish tizimini yanada takomillashtirish toʻgʻrisida” Oʻzbekiston Respublikasi Prezidentining 2002-yil 20-maydagi PF–3076-son Farmoni 2-bandining ikkinchi xatboshi oʻz kuchini yoʻqotgan deb hisoblansin. 3. Ushbu Farmonning ijrosini nazorat qilish Oʻzbekiston Respublikasi Bosh vazirining oʻrinbosari R. S. Azimov zimmasiga yuklatilsin.
OʻZBEKISTON RESPUBLIKASI HUKUMATINING AYRIM QARORLARIGA OʻZGARTIRISh VA QOʻShIMChALAR KIRITISh TOʻGʻRISIDA
(resolution, 2022-07-22)

Oʻzbekiston Respublikasi Vazirlar Mahkamasining “Isteʼmolchilar huquqlarini himoya qilishda jamoatchilik ishtirokini kengaytirish chora-tadbirlari toʻgʻrisida” 2002-yil 28-noyabrdagi 414-son qaroriga muvofiq Vazirlar Mahkamasi qaror qiladi: Oʻzbekiston Respublikasi Hukumatining ilovaga muvofiq ayrim qarorlariga oʻzgartirish va qoʻshimchalar kiritilsin.
KORXONALAR BANKROTLIGI VA SANATSIYASI MASALALARI BOʻYIChA HUKUMAT KOMISSIYASI TOʻGʻRISIDA
(decree, 2005-11-06)

Iqtisodiy nochor korxonalar bankrotligi, xoʻjalik yurituvchi subyektlarning moliyaviy barqarorligini mustahkamlash boʻyicha taʼsirchan chora-tadbirlarni amalga oshirish maqsadida: 1. Korxonalar bankrotligi va sanatsiyasi masalalari boʻyicha Hukumat komissiyasi bilan qishloq xoʻjaligi korxonalarini sanatsiyalash masalalari boʻyicha Hukumat komissiyasi birlashtirilib, korxonalar bankrotligi va sanatsiyasi masalalari boʻyicha yagona Hukumat komissiyasi tuzilsin. 2. Korxonalar bankrotligi va sanatsiyasi masalalari boʻyicha Hukumat komissiyasining tarkibi ilovaga* muvofiq tasdiqlansin. 3. Hukumat komissiyasining raisi (R. S. Azimov) bir hafta muddatda korxonalar bankrotligi va sanatsiyasi masalalari boʻyicha Hukumat komissiyasi toʻgʻrisidagi Nizomni ishlab chiqib, Oʻzbekiston Respublikasi Vazirlar Mahkamasiga tasdiqlash uchun kiritsin. 4. Oʻzbekiston Respublikasi Adliya vazirligi tegishli vazirliklar va idoralar bilan birgalikda bir oy muddatda amaldagi qonunchilikka ushbu Farmondan kelib chiqadigan oʻzgartirish va qoʻshimchalar toʻgʻrisidagi takliflarni Oʻzbekiston Respublikasi Vazirlar Mahkamasiga taqdim etsin. 5. Quyidagilar oʻz kuchini yoʻqotgan deb hisoblansin: Oʻzbekiston Respublikasi Prezidentining 2000-yil 29-sentabrdagi PF-2720-son Farmoniga 3 va 4-ilovalar; Oʻzbekiston Respublikasi Prezidentining 1997-yil 29-oktabrdagi F-776-son Farmoyishi.
2003 YILDA GʻOʻZANI PLYoNKA OSTIDA OʻSTIRISh MASALALARI TOʻGʻRISIDA
(resolution, 2021-02-22)

Chigitni plyonka ostiga ekkan holda Andijon texnologiyasi boʻyicha hosil yetishtirish asosida paxtachilik samaradorligini oshirish, shuningdek 2003-yil hosili uchun xoʻjaliklarni polietilen plyonka bilan oʻz vaqtida taʼminlash maqsadida Vazirlar Mahkamasi qaror qiladi: 1. Oʻzbekiston Respublikasi Qishloq va suv xoʻjaligi vazirligi, Iqtisodiyot vazirligining chigitni plyonka ostiga ekish va 2003-yil hosili uchun xoʻjaliklarni polietilen plyonka bilan taʼminlash boʻyicha Qoraqalpogʻiston Respublikasi Vazirlar Kengashi, viloyatlar hokimliklari bilan kelishilgan taklifi 1-ilovaga muvofiq qabul qilinsin. 2. “Oʻzbekneftgaz” kompaniyasi 2003-yilda chigit ekish uchun polietilen plyonka ishlab chiqaruvchi zavodlarni xomashyo (granulalar) bilan 2-ilovaga muvofiq taʼminlasin. 3. “Oʻzkimyosanoat” kompaniyasi, Andijon va Fargʻona viloyatlari hokimliklari tayyor polietilen plyonkaning belgilangan sifat standartlariga muvofiq ravishda ishlab chiqarilishini tashkil etsinlar, shuningdek Oʻzbekiston Respublikasi Qishloq va suv xoʻjaligi vazirligi, “Anduslubpaxta” ilmiy-ishlab chiqarish tijorat markazi bilan birgalikda ularning ishlab chiqarilishiga qarab Qoraqalpogʻiston Respublikasi va viloyatlarga, keyinchalik respublika paxtachilik xoʻjaliklariga yetkazib berish uchun, 1-ilovaga muvofiq hajmlarda oʻz vaqtida yetkazib berilishini taʼminlasinlar. 5. “Oʻzbekiston temir yoʻllari” davlat-aksiyadorlik kompaniyasi granulalar va tayyor mahsulot ishlab chiqaruvchi va yetkazib beruvchilarga, polietilen plyonka ishlab chiqaruvchi zavodlarga xomashyo (granulalar)ni tashish, shuningdek tayyor mahsulotni paxta yetishtiruvchi xoʻjaliklarga yetkazib berish uchun belgilangan tartibda temir yoʻl vagonlari uzluksiz berilishini taʼminlasin. 6. Quyidagilar: Shoʻrtan gaz-kimyo kompleksi 2003-yilda chigit ekish uchun polietilen plyonka ishlab chiqaruvchi zavodlarga xomashyo (granulalar) sotishda; “Jizzaxplastmassa” aksiyadorlik jamiyati, “Andijonpolietileni” qoʻshma korxonasi va “Beshariq” korxonasi paxta yetishtiruvchi xoʻjaliklarga 1-ilovaga muvofiq tayyor polietilen plyonkasi sotishda qoʻshilgan qiymat soligʻidan istisno tariqasida ozod etilsin. 7. “Oʻzagromashservis” uyushmasi, Oʻzbekiston Respublikasi Qishloq va suv xoʻjaligi vazirligi mashina-traktor parklari va xoʻjaliklardagi plyonka ostida chigit ekish uchun mavjud maxsus chigit ekish seyalkalari va moslamalarini va ularning texnik holatini oʻn kun muddatda xatlovdan oʻtkazsinlar va 2003-yil 20-fevralgacha ularni ishga toʻliq tayyorlab qoʻysinlar. “Oʻzqishloqxoʻjalikmash-xolding” kompaniyasi Oʻzbekiston Respublikasi Qishloq va suv xoʻjaligi vazirligining buyurtmanomasiga binoan yetishmayotgan seyalkalarning 2003-yil 15-fevralgacha ishlab chiqarilishini va ularning xoʻjaliklarga yetkazib berilishini taʼminlasin. 8. Mazkur qarorning bajarilishini nazorat qilish Oʻzbekiston Respublikasi Prezidentining Davlat maslahatchisi I.H. Joʻrabekov va Oʻzbekiston Respublikasi Bosh vazirining oʻrinbosari N.S. Yusupov zimmasiga yuklansin.
YAPONIYA HUKUMATINING MADANIYAT SOHASIDAGI BEGʻARAZ YORDAMIDAN SAMARALI FOYDALANISH TOʻGʻRISIDA
(resolution, 2021-02-22)

Oʻzbekiston Respublikasining Xiva, Buxoro, Shahrisabz, Samarqand va boshqa shaharlarida joylashgan madaniy va tarixiy merosni saqlashga 141,0 mln Yaponiya yeni miqdoridagi asbob-uskunalarni yetkazib berish uchun Yaponiya Hukumatining begʻaraz yordamidan samarali foydalanishni taʼminlash maqsadida Vazirlar Mahkamasi qaror qiladi: 1. Oʻzbekiston Respublikasi Bosh vazirining oʻrinbosari H.S. Karomatov Oʻzbekiston Respublikasi Hukumati nomidan Almashuv notalarini imzolashga vakil qilinsin. 2. Quyidagilarga: Oʻzbekiston Respublikasi Madaniyat ishlari vazirligiga begʻaraz yordamni olish uchun zarur tadbirlarni Yaponiya tomoni bilan kelishilgan muddatlarda rasmiylashtirish; Oʻzbekiston Respublikasi Tashqi iqtisodiy faoliyat milliy bankiga koʻrsatib oʻtilgan begʻaraz yordamga hisob-kitob xizmati koʻrsatish yuklansin. 3. Begʻaraz yordam doirasida Oʻzbekiston Respublikasiga kelayotgan asbob-uskunalar bojxona toʻlovlaridan ozod qilinsin, bojxona rasmiylashtiruvi uchun undiriladigan yigʻimlar bundan mustasno. 4. Oʻzbekiston Respublikasi Tashqi ishlar vazirligi belgilangan tartibda Madaniyat ishlari vazirligining talabnomalari boʻyicha loyihani amalga oshirish uchun jalb etilayotgan xorijiy mutaxassislarga koʻp martalik vizalar konsullik yigʻimlari undirilmasdan berilishini taʼminlasin. 5. Oʻzbekiston Respublikasi Ichki ishlar vazirligi Madaniyat ishlari vazirligining talabnomalariga koʻra loyihani amalga oshirishda qatnashayotgan xorijiy mutaxassislarning viza muddatlarini uzaytirish, ularni turar joylarida vaqtinchalik roʻyxatdan oʻtkazish va roʻyxatdan oʻtkazish muddati uzaytirilishi davlat boji undirmasdan amalga oshirilishini taʼminlasin. 6. Vakolatli bank Madaniyat ishlari vazirligining buyurtmanomalariga koʻra begʻaraz yordamga hisob-kitob xizmati koʻrsatganlik uchun Yaponiya tomonining vositachilik haqini toʻlashga soʻmlardagi mablagʻlar konvertatsiya qilinishini taʼminlasin. 7. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari H.S Karomatov zimmasiga yuklansin.
OʻZBEKISTON RESPUBLIKASI VAZIRLAR MAHKAMASINING “OʻZBEKISTON RESPUBLIKASIDA MEHMONXONA BIZNESI VA XALQARO TURIZMNI YANADA RIVOJLANTIRISh ChORA-TADBIRLARI TOʻGʻRISIDA” 2002 YIL 2 SENTYABRDAGI 310-SON QARORINI QISMAN OʻZGARTIRISh HAQIDA
(resolution, 2021-02-22)

Mehmonxona komplekslarini rekonstruksiya qilishni jadallashtirish maqsadida Vazirlar Mahkamasi qaror qiladi: Vazirlar Mahkamasining “Oʻzbekiston Respublikasida mehmonxona biznesi va xalqaro turizmni yanada rivojlantirish chora-tadbirlari toʻgʻrisida” 2002-yil 2-sentabrdagi 310-son qarorining 12-bandi quyidagi tahrirda bayon qilinsin: “12. Oʻzbekiston Respublikasi Ichki ishlar vazirligi Toshkent shahar hokimligi va “Oʻzbekturizm” kompaniyasining buyurtmanomalari boʻyicha mehmonxonalarni rekonstruksiya qilish, qurish, ulardan foydalanish va ularni boshqarish ishlarini amalga oshirishda qatnashish uchun tuzilgan muddatli mehnat kontraktlari amal qilishi davrida jalb qilinadigan xorijiy mutaxassislarning davlat bojlari undirilmasdan vaqtincha roʻyxatdan oʻtkazilishini va roʻyxatdan oʻtkazish muddati uzaytirilishini taʼminlasin, shuningdek muddatli mehnat kontraktlari amal qilishi davrida respublikaning boshqa mintaqalaridan jalb etiladigan mahalliy mutaxassislarning roʻyxatdan oʻtkazilishini va roʻyxatdan oʻtkazish muddati uzaytirilishini taʼminlasin”.
OʻZBEKISTON RESPUBLIKASI HUKUMATINING AYRIM QARORLARIGA OʻZGARTIRIShLAR KIRITISh TOʻGʻRISIDA
(resolution, 2022-07-22)

Vazirlar Mahkamasi qaror qiladi: Oʻzbekiston Respublikasi Hukumatining quyidagi qarorlariga oʻzgartirishlar kiritilsin: 1. Oʻzbekiston Respublikasi Vazirlar Mahkamasining “Jismoniy shaxslar tomonidan Oʻzbekiston Respublikasi hududiga tovarlar olib kelinishini tartibga solish toʻgʻrisida” 2002-yil 6-maydagi 154-son qarori (Oʻzbekiston Respublikasi QT, 2002-y., 5-son, 24-modda) 6-bandining birinchi xatboshidagi “Soliqqa oid jinoyatlarga” soʻzlari “Bosh prokuratura huzuridagi soliq va valyutaga oid jinoyatlarga” soʻzlari bilan almashtirilsin. 2. Oʻzbekiston Respublikasi Vazirlar Mahkamasining “Pul mablagʻlarining bankdan tashqari muomalasini yanada qisqartirish chora-tadbirlari toʻgʻrisida” 2002-yil 5-avgustdagi 280-son qarori (Oʻzbekiston Respublikasi QT, 2002-y., 8-son, 46-modda) 2-bandining ikkinchi xatboshidagi va 8-bandidagi “Prokuraturasi huzuridagi Soliqqa oid jinoyatlarga” soʻzlari “Bosh prokuraturasi huzuridagi Soliq va valyutaga oid jinoyatlarga” soʻzlari bilan almashtirilsin. 3. Oʻzbekiston Respublikasi Vazirlar Mahkamasining “Litsenziyalashni bekor qilish hamda isteʼmol tovarlarini olib kelish va Oʻzbekiston Respublikasining ichki bozorida sotishni takomillashtirish chora-tadbirlari toʻgʻrisida” 2002-yil 20-avgustdagi 295-son qarori (Oʻzbekiston Respublikasi QT, 2002-y., 8-son, 47-modda, 12-son, 75-modda) 6-bandining ikkinchi xatboshidagi “Prokuraturasi huzuridagi Soliqqa oid jinoyatlarga” soʻzlari “Bosh prokuraturasi huzuridagi Soliq va valyutaga oid jinoyatlarga” soʻzlari bilan almashtirilsin.
OʻZBEKISTON RESPUBLIKASI PREZIDENTINING BAʼZI FARMONLARIGA OʻZGARTIRISHLAR KIRITISH TOʻGʻRISIDA
(decree, 2025-11-26)

Oʻzbekiston Respublikasi Prezidentining quyidagi farmonlariga oʻzgartirishlar kiritilsin: 1. “Eksport-import operatsiyalari boʻyicha valyuta nazoratini taʼminlash chora-tadbirlari toʻgʻrisida” Oʻzbekiston Respublikasi Prezidentining 1994-yil 20-apreldagi PF-837-son Farmonida: 2-bandidagi “Tashqi iqtisodiy aloqalar vazirligi” soʻzlari “Tashqi iqtisodiy aloqalar agentligi” deb oʻzgartirilsin; ilovaning 3-bandidagi “(ishlar, xizmatlar)” soʻzlari olib tashlansin, “Tashqi iqtisodiy aloqalar vazirligida” soʻzlari esa “Tashqi iqtisodiy aloqalar agentligida” deb oʻzgartirilsin; ilovaning 4-bandidagi va 13-bandining ikkinchi xatboshidagi “Tashqi iqtisodiy aloqalar vazirligida” va “Tashqi iqtisodiy aloqalar vazirligining” soʻzlari tegishli ravishda “Tashqi iqtisodiy aloqalar agentligida” va “Tashqi iqtisodiy aloqalar agentligining” deb oʻzgartirilsin. 7. “Import operatsiyalarini tartibga solishga doir qoʻshimcha chora-tadbirlar toʻgʻrisida” Oʻzbekiston Respublikasi Prezidentining 1998-yil 18-fevraldagi PF–1930-son Farmoni 1 va 3-bandlaridagi, 5-bandining uchinchi xatboshidagi “Tashqi iqtisodiy aloqalar vazirligi”, “Tashqi iqtisodiy aloqalar vazirligida”, “Tashqi iqtisodiy aloqalar vazirligi” soʻzlari tegishli ravishda “Tashqi iqtisodiy aloqalar agentligi”, “Tashqi iqtisodiy aloqalar agentligida”, “Tashqi iqtisodiy aloqalar agentligi” deb oʻzgartirilsin.
OʻZBEKISTON RESPUBLIKASI HUKUMATINING AYRIM QARORLARIGA OʻZGARTIRIShLAR KIRITISh VA AYRIMLARINI OʻZ KUChINI YOʻQOTGAN DEB HISOBLASh TOʻGʻRISIDA
(resolution, 2022-07-22)

Oʻzbekiston Respublikasi Prezidentining “Tashqi iqtisodiy faoliyat sohasida boshqaruv tizimini yanada erkinlashtirish va takomillashtirish toʻgʻrisida” 2002-yil 21-oktabrdagi PF-3151-son Farmoniga hamda Oʻzbekiston Respublikasi Vazirlar Mahkamasining “Oʻzbekiston Respublikasi Tashqi iqtisodiy aloqalar agentligi faoliyatini tashkil etish toʻgʻrisida” 2002-yil 23-oktabrdagi 368-son qaroriga muvofiq Vazirlar Mahkamasi qaror qiladi: 1. Oʻzbekiston Respublikasi Hukumatining 1-ilovaga muvofiq ayrim qarorlariga oʻzgartirishlar kiritilsin. 2. Oʻzbekiston Respublikasi Hukumatining 2-ilovaga muvofiq ayrim qarorlari oʻz kuchini yoʻqotgan deb hisoblansin. 25. Oʻzbekiston Respublikasi Vazirlar Mahkamasining “Davlat mulkini boshqarishni takomillashtirish chora-tadbirlari toʻgʻrisida” 2000-yil 5-iyuldagi 257-son qaroriga 1-ilovadagi “Tashqi iqtisodiy aloqalar vazirligi” va “Innovatsiya” soʻzlari tegishli ravishda “Tashqi iqtisodiy aloqalar kompleksi” va “Oʻzinterimpeks” soʻzlari bilan almashtirilsin. 1. Oʻzbekiston Respublikasi Vazirlar Mahkamasining “Oʻzbekiston Respublikasi Tashqi iqtisodiy aloqalar vazirligi faoliyatini tashkil etish toʻgʻrisida” 1992-yil 26-martdagi 147-son qarori. 2. Oʻzbekiston Respublikasi Vazirlar Mahkamasining “Oʻzbekiston Respublikasi Tashqi iqtisodiy aloqalar vazirligining respublika eksport imkoniyatlarini rivojlantirish Bosh boshqarmasini tashkil qilish va uning faoliyati toʻgʻrisida” 1994-yil 5-martdagi 117-son qarori.
2003—2005 YILLARDA OʻZBEKISTON RESPUBLIKASIDA ATROF TABIIY MUHIT MONITORINGI DASTURINI TASDIQLASh TOʻGʻRISIDA
(resolution, 2021-02-22)

Oʻzbekiston Respublikasi Vazirlar Mahkamasining “Oʻzbekiston Respublikasida atrof tabiiy muhitning davlat monitoringi toʻgʻrisidagi Nizomni tasdiqlash haqida” 2002-yil 3-apreldagi 111-son qaroriga muvofiq Vazirlar Mahkamasi qaror qiladi: 1. 2003—2005-yillarda Oʻzbekiston Respublikasida atrof tabiiy muhit monitoringi dasturi ilovaga muvofiq tasdiqlansin. 2. Atrof tabiiy muhit davlat monitoringini amalga oshiruvchi vazirliklar va idoralar koʻrsatib oʻtilgan Dasturni amalga oshirish bilan bogʻliq xarajatlarni mablagʻ bilan taʼminlashni kalendar yil uchun ajratiladigan umumiy budjet mablagʻlari doirasida amalga oshirsinlar. 3. Mazkur Dasturning bajarilishini nazorat qilish Oʻzbekiston Respublikasi Bosh vazirining oʻrinbosari N.S. Yusupov zimmasiga yuklansin.
AVTOMOTOTRANSPORT VOSITALARINING OLDI-SOTDI SHARTNOMALARINI RASMIYLASHTIRISHNI TARTIBGA SOLISH TOʻGʻRISIDA
(resolution, 2025-12-16)

Yuridik va jismoniy shaxslar tomonidan avtomototransport vositalarining oldi-sotdi shartnomalari rasmiylashtirilishini tartibga solish maqsadida Vazirlar Mahkamasi qaror qiladi: 3. Oʻzbekiston Respublikasi Davlat mulki qoʻmitasi bir oy muddatda birja faoliyatini litsenziyalash toʻgʻrisidagi nizom loyihasini ishlab chiqsin va Vazirlar Mahkamasiga kiritsin. 4. Oʻzbekiston Respublikasi Hukumatining ilovaga muvofiq qarorlariga oʻzgartirishlar kiritilsin. 5. Mazkur qarorning bajarilishini nazorat qilish Oʻzbekiston Respublikasi Prezidentining Davlat maslahatchisi A.A. Azizov va Oʻzbekiston Respublikasi Bosh vazirining oʻrinbosari R.S. Azimov zimmasiga yuklansin. 1. Oʻzbekiston Respublikasi Vazirlar Mahkamasining “Avtomototransport vositalarini xarid qilish-sotish, almashtirish va hadya etish bitimlarini rasmiylashtirish tartibi toʻgʻrisida” 1991-yil 16-sentabrdagi 233-son qarorida (Oʻzbekiston Respublikasi QT, 1991-y., 9-son, 30-modda, 1994-y., 9-son, 46-modda, 1997-y., 4-son, 14-modda): a) toʻrtinchi xatboshidagi “Davlat avtomobil nazorati” va “DAN boshqarmasining” soʻzlari “Davlat yoʻl harakati xavfsizligi xizmati” va “YHX bosh boshqarmasining” soʻzlari bilan almashtirilsin; 3. Oʻzbekiston Respublikasi Vazirlar Mahkamasining “Oʻzbekiston Respublikasi Vazirlar Mahkamasining “Avtomototransport vositalarini xarid qilish-sotish, almashtirish va hadya etish bitimlarini rasmiylashtirish tartibi toʻgʻrisida” 1991-yil 16-sentabrdagi 233-son qaroriga oʻzgartirishlar kiritish haqida” 1994-yil 29-sentabrdagi 491-son qarorida (Oʻzbekiston Respublikasi QT, 1994-y., 9-son, 46-modda, 1997-y., 4-son, 14-modda): a) toʻrtinchi xatboshida “Davlat avtomobil nazorati” va “DAN boshqarmasining” soʻzlari “Davlat yoʻl harakati xavfsizligi xizmati” va “YHX bosh boshqarmasining” soʻzlari bilan almashtirilsin;